**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Būvniecība**

Būvniecības darbiem ir liela nozīme sabiedrības drošības nodrošināšanā un sabiedrisko pakalpojumu sniegšanā. Tos var turpināt, ja tas tiek darīts saskaņā ar fiziskās distancēšanas pamatnostādnēm.

* Ja attiecībā uz konkrētu darbību nav iespējams pilnībā ievērot distancēšanās vadlīnijas, ir jāizvērtē, vai darbam ir jāturpinās. Ja nepieciešams darbu turpināt, ir jāveic visas iespējamās risku mazināšanas darbības.
* Ja darbs tiek turpināts, jāveic darbinieku instruktāža par vispārējām higiēnas un dezinfekcijas prasībām, t.sk. nepieciešamību mazgāt rokas vismaz 20 sekundes, izmantojot ziepes un ūdeni vai rūpīgi dezinficēt rokas, jo īpaši pēc deguna šņaukšanas, šķaudīšanas vai klepošanas, ierodoties darbā, pirms un pēc ēšanas, pēc sabiedriskā transporta lietošanas un, kā arī ierodoties mājās.
* Ja nav pieejams aprīkojums roku mazgāšanai, jāizmanto roku dezinfekcijas līdzeklis. Darbiniekiem, cik vien iespējams, jāievēro 2 metru distance vienam no otra.
* Darbs jāplāno līdz minimumam samazinot kontaktus starp darbiniekiem un izvairoties no tiešas saskares. Ja nepieciešams uzturēties vienā telpā, vēlams, lai ilgums nepārsniegtu 15 minūtes.
* Cik vien iespējams, jāveido strādnieku grupas, kuras ir nemainīgas un strādā vienā maiņā, ja ir maiņu darbs, lai darbinieka saslimšanas gadījumā būtu mazāks kontaktpersonu un saslimšanas gadījumu skaits.
* Darbiniekiem jāmazgā vai jādezinficē rokas katru reizi pirms iekāpšanas un pēc izkāpšanas no slēgtām mašīnām (piemēram, ekskavatoriem). Lai to nodrošinātu uzstādiet papildu roku mazgāšanas stacijas vai nodrošiniet papildu telpas ar ūdeni un ziepēm, vai nodrošiniet darbiniekus ar roku dezinfekcijas līdzekļiem.
* Darba telpās jānodrošina regulāra vēdināšana. Mašīnu kabīnes iekšpuse ir regulāri jātīra, jo īpaši mainoties operatoriem, pastiprinātu uzmanību pievēršot kontakta virsmām, piemēram, stūre, pogas, sviras u.c.
* Ieteicams izmantot kāpnes, nevis liftu un pacēlāju. Gadījumos kad bez lifta vai pacēlēja izmantošanas nevar iztikt, jāsamazina to jauda (ietilpība), lai samazinātu drūzmēšanos un lieku saskarsmi, kā arī regulāri jātīra kontaktpunkti, piemēram, durvis, lifta pogas utml.
* Lai aizsargātu savu personālu, ikdienā kolēģiem jāatgādina, lai darbā ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).